CELEX: C2006/249/11
Language: fi
Date: 2006-10-14 00:00:00
Title: Asia C-348/06 P: Valitus, jonka Euroopan yhteisöjen komissio on tehnyt 17.8.2006 yhteisöjen ensimmäisen oikeusasteen tuomioistuimen (ensimmäinen jaosto) asiassa T-10/02, Girardot v. komissio, 6.6.2006 antamasta tuomiosta

14.10.2006   
            
            
               FI
            
            
               Euroopan unionin virallinen lehti
            
            
               C 249/5
            
         Valitus, jonka Euroopan yhteisöjen komissio on tehnyt 17.8.2006 yhteisöjen ensimmäisen oikeusasteen tuomioistuimen (ensimmäinen jaosto) asiassa T-10/02, Girardot v. komissio, 6.6.2006 antamasta tuomiosta
   (Asia C-348/06 P)
   (2006/C 249/11)
   Oikeudenkäyntikieli: ranska
   Asianosaiset
   
      Valittaja: Euroopan yhteisöjen komissio (asiamiehet: D. Martin ja F. Clotuche-Duvieusart)
   
      Muu osapuoli: Marie-Claude Girardot
   Vaatimukset
   Valittaja vaatii valituksessaan, että yhteisöjen tuomioistuin
   
               —
            
            
               kumoaa ensimmäisen oikeusasteen tuomioistuimen asiassa T-10/02 6.6.2006 antaman tuomion
            
         
               —
            
            
               velvoittaa komission maksamaan Girardot'lle 23.917,4 euron suuruisen summan
            
         
               —
            
            
               toteaa, että kumpikin asianosainen vastaa omista oikeudenkäyntikuluistaan, jotka liittyvät yhteisöjen tuomioistuimessa ja ensimmäisen oikeusasteen tuomioistuimessa käytyihin menettelyihin
            
         Oikeudelliset perusteet ja pääasialliset perustelut
   Valittaja esittää valituksensa tueksi yhden valitusperusteen, joka koskee EY 236 artiklan ja komission vastuun syntymisen edellytysten rikkomista. Valittaja väittää, että ensimmäisen oikeusasteen tuomioistuin on vääristänyt työskentelemisen ”mahdollisuuden” menettämisen käsitettä rinnastamalla sen työskentelemistä koskevan ”vakuuden” menettämiseen — millä ensimmäisen oikeusasteen tuomioistuin on laiminlyönyt komissiolla perinteisesti palvelukseen ottamista koskevissa asioissa olevaa laajaa harkintavaltaa — ja laskenut näin ollen virheellisellä tavalla summan, joka komission on maksettava korvauksena menetetystä mahdollisuudesta tulla otetuksi palvelukseen, joka johtuu tämän toimielimen tekemästä lainvastaisesta päätöksestä. Korvauksia voidaan nimittäin maksaa vain, jos asianomaiselle henkilölle on aiheutunut todellinen ja varma vahinko. Nyt esillä olevassa asiassa asianomaiselle aiheutunut todellinen ja varma vahinko on kuitenkin se vahinko, joka on aiheutunut siitä, että komissio ei tarkastellut hänen hakemustaan, eikä se, joka johtuu palkan mahdollisesta menettämisestä.
   Komissio katsoo lisäksi, että palkan menettämistä koskeva arviointiperuste, jonka ensimmäisen oikeusasteen tuomioistuin otti huomioon korvattavan vahingon määrittämistä varten, on epävarma, koska jos asianomainen henkilö olisi toiminut kyseessä olevan ajanjakson ajan yhteisön toimielinten ulkopuolisessa työssä, josta olisi maksettu parempaa palkkaa kuin siinä työssä, jonka hän olisi voinut saada komissiosta, minkäänlaista menetettyä tuloa ei olisi aiheellista korvata. Ensimmäisen oikeusasteen tuomioistuimen käyttämästä menetelmästä voi myös aiheutua samaa tehtävää hakeneiden hakijoiden välistä syrjintää sen mukaan, ovatko he työssä, josta maksetaan parempaa palkkaa kuin siitä, johon heillä oli mahdollisuus päästä, vai eivät.